ഓട്ടോ കാസ്റ്റില് നിര്മ്മിച്ച ആദ്യ ബോഗി ഇന്ന് കയറ്റിഅയയ്ക്കും മന്ത്രി പി. രാജീവ് ഫ്ലാഗ് ഓഫ് ചെയ്യും ആലപ്പുഴ: ഓട്ടോകാസ്റ്റില് ഉത്തര റെയില്വേയ്ക്കായി നിര്മ്മിച്ച ആദ്യ ട്രെയിന് ബോഗി ഇന്ന് കയറ്റി അയയ്ക്കും. വൈകിട്ട് 5.30ന് മന്ത്രി പി.രാജീവ് ഫ്ലാഗ് ഓഫ് നിര്വഹിക്കും. അമൃതസര് സെന്ട്രല് റെയില്വേ വര്ക്ക് ഷോപ്പിലേക്കാണ് ബോഗി കയറ്റി അയയ്ക്കുന്നത്. പി.പി.ചിത്തരഞ്ജന് എം.എല്.എ അദ്ധ്യക്ഷത വഹിക്കും. അഡ്വ. എ.എം.ആരിഫ് എം.പി. മുഖ്യപ്രഭാഷണം നടത്തും. ഓട്ടോകാസ്റ്റ് ചെയര്മാന് കെ.എസ്.പ്രദീപ് കുമാര്, സി.പി.എം ജില്ലാ സെക്രട്ടറി ആര്.നാസര്, ഓട്ടോകാസ്റ്റ് ബോര്ഡ് അംഗങ്ങളായ കെ.രാജപ്പന് നായര്, എസ്.രാധാകൃഷ്ണന്, കേരള ഇന്ഡിപെന്ഡന്റ് സില്ക്ക് എംപ്ലോയീസ് യൂണിയന് പ്രസിഡന്റ് പി.തിലോത്തമന്, ജനറല് സെക്രട്ടറി കെ.അബ്ദുള് സത്താര്, ഓള് കേരള സില്ക്ക് എംപ്ലോയിസ് യൂണിയന് പ്രസിഡന്റ് അഡ്വ. സി. കെ.ഷാജിമോഹന്, സ്പാറ്റോ ഓട്ടോകാസ്റ്റ് യൂണിറ്റ് സെക്രട്ടറി എ.ജെ.സെബാസ്റ്റ്യന്, ഓട്ടോകാസ്റ്റ് ഓഫീസേഴ്സ് അസോസിയേഷന് സെക്രട്ടറി പൊന്നപ്പന് ആചാരി, ഓട്ടോകാസ്റ്റ് സീനിയര് മാനേജര് പി.വരദരാജ് തുടങ്ങിയവര് പങ്കെടുക്കും.